CELEX: 62020CA0360
Language: fi
Date: 2021-10-14 00:00:00
Title: Asia C-360/20: Unionin tuomioistuimen tuomio (kahdeksas jaosto) 14.10.2021 (ennakkoratkaisupyyntö, jonka on esittänyt Tribunalul Argeş – Romania) – Ministerul Lucrărilor Publice, Dezvoltării şi Administraţiei, aiemmin Ministerul Dezvoltării Regionale şi Administraţiei Publice v. NE (Ennakkoratkaisupyyntö – Euroopan unionin taloudellisten etujen suojaaminen – SEUT 325 artikla – Petosten ja muun laittoman toiminnan torjunta – Yleissopimus unionin taloudellisten etujen suojaamisesta – Käsite ”petos” – Rangaistava menettely hankkeen pysyvien vaikutusten varmistamisen vaiheessa)

13.12.2021   
            
            
               FI
            
            
               Euroopan unionin virallinen lehti
            
            
               C 502/9
            
         
      Unionin tuomioistuimen tuomio (kahdeksas jaosto) 14.10.2021 (ennakkoratkaisupyyntö, jonka on esittänyt Tribunalul Argeş – Romania) – Ministerul Lucrărilor Publice, Dezvoltării şi Administraţiei, aiemmin Ministerul Dezvoltării Regionale şi Administraţiei Publice v. NE
      (Asia C-360/20) (1)
      
      (Ennakkoratkaisupyyntö - Euroopan unionin taloudellisten etujen suojaaminen - SEUT 325 artikla - Petosten ja muun laittoman toiminnan torjunta - Yleissopimus unionin taloudellisten etujen suojaamisesta - Käsite ”petos” - Rangaistava menettely hankkeen pysyvien vaikutusten varmistamisen vaiheessa)
      (2021/C 502/13)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Tribunalul Argeş
      
         Pääasian asianosaiset
      
      
         Kantaja: Ministerul Lucrărilor Publice, Dezvoltării şi Administraţiei, aiemmin Ministerul Dezvoltării Regionale şi Administraţiei Publice
      
         Vastaaja: NE
      
         Tuomiolauselma
      
      
                  1)
               
               
                  Yhteisöjen taloudellisten etujen suojaamisesta Euroopan unionista tehdyn sopimuksen K.3 artiklan perusteella tehdyn yleissopimuksen, joka allekirjoitettiin Brysselissä 26.7.1995, 1 artiklan 1 kohdan a alakohdassa tarkoitettua Euroopan unionin taloudellisiin etuihin kohdistuvan petoksen käsitettä on tulkittava siten, että se sisältää rahoitusta saaneen hankkeen toteutuksen jälkeen esitettyjen väärien tai virheellisten ilmoitusten käyttämisen illuusion luomiseksi siitä, että hankkeen pysyvien vaikutusten varmistamisen vaiheeseen liittyviä velvoitteita on noudatettu.
               
            
                  2)
               
               
                  Unionin oikeuden ensisijaisuuden periaatetta on tulkittava siten, että sen mukaan kansallisen tuomioistuimen on tulkittava kansallisen oikeuden säännöksiä SEUT 325 artiklan 1 ja 2 kohdasta, luettuina yhteisöjen taloudellisten etujen suojaamisesta Euroopan unionista tehdyn sopimuksen K.3 artiklan perusteella tehdyn yleissopimuksen, joka allekirjoitettiin Brysselissä 26.7.1995, 1 artiklan 1 kohdan a alakohdan valossa, johtuvien velvoitteiden mukaisesti, kunhan tällainen tulkinta ei johda rikosoikeudellisen laillisuusperiaatteen loukkaamiseen.
               
            
         (1)  EUVL C 390, 16.11.2020.